**OŠ IVANA GORANA KOVAČIĆA VRBOVSKO**

RAVNATELJ:

 Anton Burić, prof.

Vrbovsko, 16.03.2023. godine

*OBRAZLOŽENJE*

***IZVJEŠTAJA O IZVRŠENJU FINANCIJSKOG PLANA ZA 2022. GODINU***

***ZA 2022. GODINU***

**Osnovna škola Ivana Gorana Kovačića Vrbovsko**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  | **Izvršenje 2021.** | **Plan 2022.** | **Izvršenje 2022.** |
| **PRIHODI UKUPNO** | **9.871.389,13** | **11.360.193,06** | **10.692.745,20** |
| **PRIHODI POSLOVANJA** | **9.862.763,97** | **11.355.193,06** | **10.691.711,90** |
| **PRIHODI OD PRODAJE NEFINANCIJSKE IMOVINE** | **8.625,16** | **5.000,00** | **1.033,30** |
| **RASHODI UKUPNO** |   |   |   | **9.790.308,54** | **11.458.476,35** | **10.696.603,59** |
| **RASHODI POSLOVANJA** | **9.720.331,42** | **11.404.417,83** | **10.652.360,96** |
| **RASHODI ZA NABAVU NEFINANCIJSKE IMOVINE** | **69.977,12** | **54.058,52** | **44.242,63** |
| **RAZLIKA VIŠAK/MANJAK** | **81.080,59** |  | **-3.859,39** |
| **DONOS VIŠKA/MANJKA IZ PRETHODNE GODINE** | **17.202,70** | **98.283,29** | **98.283,29** |
| **VIŠAK / MANJAK TEKUĆE GODINE ZA UTROŠITI** | **98.283,29** |  | **94.424,90** |

**1. RAČUN PRIHODA I RASHODA**

Ukupni prihodi u 2022. godini ostvareni su u iznosu od 10.692.745,20 kuna odnosno na razini od 94,12 % plana. U odnosu na godinu ranije zabilježili su rast od 8,32 %. Ukupne prihode čine prihodi poslovanja i prihodi od nefinancijske imovine.

Ukupni rashodi planirani su na razini od 11.485.476 kuna za 2022. godinu. Ukupno izvršeni rashodi u iznose 10.696.603,59 kuna, što je 9,26 % više od istog razdoblja prethodne godine. Ukupne rashode čine rashodi poslovanja i rashodi od nefinancijske imovine.

**1.1. PRIHODI POSLOVANJA**

Najznačajniju stavku prihoda poslovanja čine pomoći iz državnog proračuna čime su financirani rashodi za zaposlene (plaće i prijevoz zaposlenika s posla i na posao, materijalna prava i ostali rashodi za zaposlene, nabava udžbenika). Ti prihodi u 2022.g. ostvareni su u iznosu od 8.695.027,12 kuna što je 8,52% više u odnosu na isto razdoblje prethodne godine radi povećanja osnovice plaće, prijevoznih troškova, te materijalnih prava.

Pomoći temeljem prijenosa EU sredstava realizirane su u iznosu od 86.953,45 kuna, što je u odnosu na 2021. godinu povećanje od 28.47%. Ovi prihodi ostvareni su na razini od 91,53% plana. Povećanje prihoda odnosi na ugovoren novi Erasmus + K2 projekt .

Prihodi od prodaje proizvoda i usluga ostvareni su u iznosu od 15.613,61 kn. Povećani su u odnosu na 2021. g za 27,4% iz razloga usklađenja cijene najma stanova i radi realiziranog prihoda za najam igrališta. Izvršenje prihoda je u skladu sa planom za 2022. g.

Prihodi po posebnim propisima ( šk. kuhinja) realizirani su u iznosu od 259.075,56 kn što je povećanje od 47,9% u odnosu na 2021. zbog većih cijena namirnica i djelomične online nastave tijekom 2021.. Izvršenje je na razini 91,45 % plana .

Ostatak prihoda poslovanja odnosi se na ostale pomoći iz proračuna, prihode od imovine, prihode od donacija, te prihode od nadležnog proračuna za osiguravanje uvjeta rada, programe šk. kurikuluma i sufinanciranje rada pomoćnika u nastavi gdje nisu utvrđena značajna odstupanja u odnosu na planirane prihode.

**1.2 PRIHODI OD PRODAJE NEFINANCIJSKE IMOVINE**

U 2022. godini ostvareni su prihodi od prodaje nefinancijske imovine u iznosu 1.033,00 kn što je manje za 88,02 % nego prethodne godine i na razini su 20.67 % plana. Razlog tome je više naplaćenih prihoda 2021. od prodaje stanova u vlasništvu škole na kojima postoji stanarsko pravo (realizirane ovrhe i otkupi).

**1.3 RASHODI POSLOVANJA**

Rashodi za zaposlene izvršeni su u iznosu od 8.142,980,02 kuna što predstavlja izvršenje od 93,45% planiranih sredstava za tu namjenu. U odnosu na 2021. to je povećanje od 7,04% U strukturi rashoda za zaposlene najveći rast u odnosu na 2021 g. očituje se u plaćama za prekovremeni rad i to 341,72% zbog čestih i dugih bolovanja zaposlenika i zbog nemogućnosti pronalaska adekvatnih zamjena za odsutne zaposlenike, te u rashodima za stručna usavršavanja od 213,24% zbog realiziranog projekta Erasmus + K1 na koji su utrošena osigurana financijska sredstva u 2021.g.

Ukupno izvršenje materijalnih rashoda iznosi 2.419.000,31 kuna, tj. 92,68% plana te 17,61% više u odnosu na 2021. godinu. U strukturi materijalnih rashoda za promatrano razdoblje najveći rast u odnosu na prethodno razdoblje čine rashodi za materijal i sirovine (namirnice za šk. kuhinju) 32,83 %, rashodi za energiju 31,33 % (veće cijene goriva i dr.energenata), rashodi za usluge prijevoza učenika 49,22% (online nastava u 2021 g.) Istovremeno imamo i smanjene rashode za uredski materijal (povećana higijena zbog Covida) , materijal za tekuće održavanje, zdravstvene usluge (testiranje na covid), računalne usluge i sl. radi smanjene potrebe za istim. No najveće smanjenje rashoda vidljivo je kod usluga za održavanje i to za čak 68,63% jer smo 2021. g imali sanaciju krovištana PŠ Ljubošina.

U 2022. godini financijski rashodi izvršeni su u iznosu od 29.693,08 kuna od čega se najveći dio odnosi na zatezne kamate za isplaćene plaće po sudskim presudama za razdoblje 2016/2017 g. koje iznose 28.177,31 kuna. Treba naglasiti da su rashodi za kamate u 2022. godini gotovo 29 puta veći od izvršenja u 2021. godini jer je realizirano 18 tužbi zaposlenika u 2022., a 2021 samo jedna.

Rashodi za naknade građanima i kućanstvima u naravi (radni udžbenici) nešto su veći nego u prethodnom razdoblju tj. 17% jer su svi udžbenici za niže razrede radnog karaktera.

**1.4. RASHODI ZA NABAVU NEFINANCIJSKE IMOVINE**

Ukupni rashodi za nabavu nefinancijske imovine u 2022. godini planirani su u iznosu od 54.058,92 kuneod čega je realizirano 44.242,63 kune odnosno 81,84% plana. U strukturi rashoda za nabavu nefinancijske imovine najveći dio se odnosi na rashode za nabavu proizvedene dugotrajne imovine, od čega 29.658,75 kuna čine rashodi za uredsku opremu i namještaj i 14.583,88 kn za nabavku trajnih udžbenika. U odnosu na 2021.g. nabavljeno je manje uredske opreme za 24,87 % radi manje potrebe za istom i 52,19% manje trajnih udžbenika jer su ranije nabavljeni većim dijelom važeći .

**1.5. VIŠAK / MANJAK TEKUĆE GODINE KOJI ĆE SE RASPOREDITI**

U 2022. godini utvrđen je višak prihoda u iznosu od 94.424,90 kn koji će se utrošiti u 2023. sukladno Odluci o rasporedu rezultata za 2022.g. koja je sastavni dio ovog izvještaja. Utvrđeni višak iz 2021.g u iznosu od 98.283,29 kn utrošen je u 2022. g. sukladno Odluci o rasporedu rezultata za 2021.g.